Mehleng ye e thata, ke mang go rena yo go sa nyakegego gore a hlagolele kgotlelelo? E le gore re kgone go lebeletšana le meleko e tšwelago pele ya bophelo, re nyaka mohuta wa boikemišetšo, go se fele pelo gotee le khutšo ya ka gare, tšeo re ka di newago ke Modimo feela. Ka ge a ile a thuša Josefa, a ka re thuša go lwantšha go itlhoboga gomme ra kgomarela kholofelong.—Baroma 12:12; 15:13. 15 Go feta moo, banyalani ba Bakriste bao ba neago batho ba bong bjo bo fapanego le bja bona bao e sego balekane ba bona tlhokomelo yeo e sa ba swanelago ba ipea kotsing. Ka manyami, Bakriste ba bangwe bao ba lego lenyalong ba ile ba ba le maikwelo a lerato ka batho bao ba ilego ba ba tlwaela ka mo go feteletšego. (Mateo 5:28) Ka baka la seo, ditlemo tše bjalo tša maikwelo di ile tša lebiša boitshwarong bjo bo hlomphollago lenyalo kudu le go feta. Anke o ele hloko seo Paulo a ilego a se bolela ka taba ye.